22.11.2022
SL
Uradni list Evropske unije
L 302/41
Slika 7 Značilnosti impedance umetnega omrežja za polnjenje z enosmernim tokom
4.
Umetna napajalna omrežja Za vozilo v načinu polnjenja, priključeno na električno omrežje za izmenični tok, se uporabi umetno napajalno omrežje 50 μH/50 Ω, kot je opredeljeno v CISPR 16-1-2, oddelek 4.4.
Merilni vtiči umetnega napajalnega omrežja se omejijo na obremenitve 50 Ω.
5.
Asimetrično umetno omrežje Trenutno se za komunikacijo med polnilno postajo in vozilom uporabljajo različne tehnologije za vodnike signalnega/kontrolnega vtiča in/ali vodnike žičnega omrežnega vtiča.
Zato je treba razlikovati med nekaterimi posebnimi vodniki signalnega/kontrolnega vtiča in/ali vodniki žičnega omrežnega vtiča (npr. vodniki krmilnega vmesnika, vodniki CAN).
Merilni vtiči asimetričnih umetnih omrežij se omejijo na obremenitve 50 Ω.
Asimetrična umetna omrežja, ki so opredeljena v točkah 5.1, 5.2, 5.3 in 5.4, se uporabljajo za neoklopljene vodnike signalnega/kontrolnega vtiča in/ali vodnike žičnega omrežnega vtiča.
Če se uporabljajo oklopljeni vodniki signalnega/kontrolnega vtiča, je treba uporabiti elektromagnetno zaslonjena asimetrična umetna omrežja, opredeljena v CISPR 32:2015, Priloga G, sliki G.10 in G.11.
5.1 Signalni/kontrolni vtič s simetričnimi vodniki Asimetrično umetno omrežje, ki se priključi med vozilom in polnilno postajo ali katero koli priključeno opremo, ki se uporablja za simulacijo komunikacije, je opredeljeno v CISPR 16-1-2, Priloga E, oddelek 2 (tokokrog Tomrežja) (glej primer na sliki 8).
Asimetrično umetno omrežje ima običajno impedanco 150 Ω.
Impedanca Zcat prilagodi simetrijo kablov in pritrjene periferije, ki je običajno izražena kot vzdolžne izgube zaradi pretvorbe.
Vrednost vzdolžne izgube zaradi pretvorbe je treba vnaprej določiti z meritvami ali opredeliti s strani proizvajalca polnilne postaje/polnilnega kabelskega snopa.
Izbrana vrednost za vzdolžne izgube zaradi pretvorbe in njen izvor se navedeta v poročilu o preizkusu.
Komunikacija CAN je primer simetričnih vodnikov, ki se uporabljajo za način polnjenja vozila z enosmernim tokom.
Če se za preizkus lahko uporablja originalna polnilna postaja, asimetrično umetno omrežje ni potrebno za komunikacijo CAN.
Če je komunikacija CAN emulirana in če prisotnost asimetričnega umetnega omrežja preprečuje pravilno komu­ nikacijo CAN, potem se asimetrično umetno omrežje ne sme uporabljati.